open-index/open-wikipedia-markdown huggingface dataset:
El oro de Moscú

***El oro de Moscú*** (títol orichinal en castellano, en aragonés ***L'oro de Moscú***, estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 2003, dirichida por Jesús Bonilla seguntes un guión orichinal d'él mesmo y de Joaquín Andújar, con una banda sonora orichinal de Manuel Villalta, una dirección de fotografía de Javier Salmones y una producción cinematografica d'Enrique Cerezo, Carlos Bernases y Juan Dakas ta las productoras *[[Enrique Cerezo Producciones Cinematográficas]]*, *[[Amiguetes Entertainment]]*, *[[Antena 3 Televisión]]* y *[[Vía Digital]]*. Fan parte de l'elenco d'a cinta, entre d'atros actors, Jesús Bonilla, Santiago Segura, Alfredo Landa, Concha Velasco, Antonio Resines, Alexis Valdés, Gabino Diego, Neus Asensi, María Barranco, José Luis López Vázquez, El Gran Wyoming, Chiquito de la Calzada, Andrés Pajares, Florentino Fernández, Juan Luis Galiardo, Sancho Gracia y Juan Rosa.

*Iñigo* treballa en un hespital como enfermero y i conoix a *Beltrán* en os suyos zagers días, qui li regala lo suyo reloch y li explica bella cosa d'un tresoro relacionau con o clamau *[[oro de Moscú]]*. Li explica que en 1936 él partecipaba en a evacuación de l'oro depositau en o *[[Banco de España]]* y que en realidat ixe oro mai no marchó d'Espanya como se diz, so que se troba amagau en bel puesto de l'arredol de Madrit. *Iñigo* contacta con o suyo amigo *Pedro "Papeles" Aparicio*, y toz dos prencipian a busca d'o trasoro, trobando poquet a poquet nuevos socios obligaus por as circumstancias, poque finalment consiguen averiguar que lo reloch que heban regalau a *Iñigo* contiene la cuatrena part d'o plano d'a on se troba l'oro y las atras dos terceras parts se troban en atros tres relochs: un ye propiedat d'un anticuario, lo segundo d'una "vedette" vídua d'un militar de l'Exercito Popular Republicano que heba partecipau en a operación, y lo cuatreno yera propiedat d'un peluquero nieto d'un atro militar y a qui l'han robau. Finalment, entre d'atras aduyas, consiguen tamién l'aduya d'un falanchista que los aduyará a dentrar en o lugar a on presuntament se troba l'oro, y toz marchan en a suya busca.

A cinta s'ambienta en Madrit y Morata de Tajuña (Comunidat de Madrit) en dos momentos historicos diferents: en 1936 y en a epoca actual d'a cinta (2003) y las suyas escenas se filmoron en Madrit.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''El oro de Moscú'' en Internet Movie Database.
*  ''El oro de Moscú'' en FilmAffinity.
*  ''El oro de Moscú'' en AllMovie.
Escuela Militar de Montanya y Operacions Especials

La **Escuela Militar de Montanya y Operacions Especials** (en castellano *Escuela Militar de Montaña y Operaciones Especiales*, EMMOE) ye un centro d'ensenyanza de perfeccionamiento, referent pa as Fuerzas Armadas Espanyolas en l'adiestramiento en montanya y operacions especials, asesor d'o mando en a especialización y mantenimiento tecnico d'o personal, en o estudio y experimentación d'os procedimientos de emplego d'as unidaz y d'os medios tanto de montanya como d'operacions especials. Pende d'a Dirección d'Ensenyanza, Instrucción, Adiestramiento y Evaluación (DIENADE) d'o Mando d'Adiestramiento y Doctrina (MADOC) de l'Exercito de Tierra.

Amás, ye reconoixida como un Centro Docent Especifico (CDE). O «Documento marco sobre cooperación entre os Exercitos y l'Armada pa a utilización d'os centros docents especificos» y a Norma Cheneral «Subsistema d'Ensenyanza» la designan como centro de referencia pa montanya y operacions especials, pa atorgar a capacitación basica, comuna y troncal a tot o personal d'os Exercitos y l'Armada.

Se troba situada en a ciudat de Chaca (Uesca) adintro d'a Base Discontina “Oroel” (Nuclio San Bernardo).

## Vinclos externos
*  Escuela Militar de Montanya y Operacions Especials
Umeå

**Umeå** (en finés *Uumaja*, en sami septentrional *Ubmi*, en sami meridional *Upmeje*, en sami d'Ume *Ubmeje*) ye una ciudat d'o condau de Västerbotten, Suecia. Teneba una población de 91.916 habitants en 2020.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:91966
TimeAxis   = orientation:vertical
ScaleMajor = unit:year increment:9196 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:32492
  bar:1965 color:brightblue from:0 till:39889
  bar:1970 color:brightblue from:0 till:47692
  bar:1975 color:brightblue from:0 till:49715
  bar:1980 color:brightblue from:0 till:52719
  bar:1990 color:brightblue from:0 till:60305
  bar:1995 color:brightblue from:0 till:68494
  bar:2000 color:brightblue from:0 till:70959
  bar:2005 color:brightblue from:0 till:75643
  bar:2010 color:brightblue from:0 till:79594
  bar:2015 color:brightblue from:0 till:83249
  bar:2020 color:brightblue from:0 till:91916
 


## Referencias
Karlstad

**Karlstad** ye una ciudat d'o condau de Värmland, Suecia. Teneba una población de 70.389 habitants en 2020.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:70439
TimeAxis   = orientation:vertical
ScaleMajor = unit:year increment:7043 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:42710
  bar:1965 color:brightblue from:0 till:47955
  bar:1970 color:brightblue from:0 till:52044
  bar:1975 color:brightblue from:0 till:51243
  bar:1980 color:brightblue from:0 till:51867
  bar:1990 color:brightblue from:0 till:52933
  bar:1995 color:brightblue from:0 till:55482
  bar:2000 color:brightblue from:0 till:56480
  bar:2005 color:brightblue from:0 till:58544
  bar:2010 color:brightblue from:0 till:61685
  bar:2015 color:brightblue from:0 till:61492
  bar:2020 color:brightblue from:0 till:70389
 


## Referencias
Cardo con almendras

O **cardo con almendras** u **cardo a l'aragonesa** ye una receta de cocina propia d'as gastronomías d'Aragón, Navarra y La Rioja en a que l'ingredient prencipal son os cardos, cocinaus con una salsa que se composa d'almendras y acompanyaus de nata agra.

Ye una receta a on los suyos ingredients se troban presents en o territorio d'Aragón dende muit antigament y que fácil que se conoixese ya en epoca de l'Imperio Romano, y que hue en día ye una d'as recetas tradicionals asociadas a las fiestas de Navidat.

Ye un plato que se sirve calient, y gosa servir-se a la mesa con nata agra y acompanyau de birostas de pernil, preferentment de pernil de Teruel.

## Preparación
En primeras, cal limpiar bien os cardos, cortando-los dimpués en escais, d'alto u baixo 2 cm de longaria, y fendo-ne la suya cocción en augua con o suco d'o limón alto u baixo 10 u 12 minutos dica que estén bien cocius, reservando-los en a suya propia augua de cocción.

D'atra man, en un cazuel con una mica d'aceite d'oliva se fríe una ascla d'allo y una mica de preixil, bien trastallau, adhibindo-ne dimpués una cullarada de farina y bels 250 ml de caldo, dica que la salsa quede bien ligada. S'escola lo caldo de cocción d'os cardos y se lis adhibe ista salsa, deixando cocer uns minutos (cal retirar lo caldo de cocción d'os cardos por a suya amargor).

En un almidet se carracan as almendras (previament torradas) con una mica d'augua dica que quede una mena de pasta, que se disuelve con una mica d'a salsa d'os cardos y se conchira bien con istos, s'adhibe sal y pebre y se deixa cocer bels 10 minutos mas, servindo-se, como s'ha dito, con nata agra (que sirve tamién ta contrarrestar l'amargor d'o cardo) y birostas de pernil (que amás d'aportar una mica de proteína milloran o sabor d'o plato).

## Referencias

## Vinclos externos
*  ''Cardo con almendras'', por Karlos Arguiñano, en *[[YouTube]]*.
*  ''Cardos con almendras, cocina tradicional navarra'', en *[[YouTube]]*.
*  ''Un clásico de Navidad, cardo en salsa de almendras'', en *[[YouTube]]*.
Lofer

**Lofer** ye una localidat d'o districto de Zell am See, en o estau de Salzburgo, Austria, con una población estimada en primerías de l'anyo 2018 de 2.037 habitants. 

Se troba situada a o sud-ueste d'o estau, amán d'a muga con Alemanya y con os estaus de Tirol y Carintia.

## Referencias
Braunau am Inn

**Braunau am Inn** ye una localidat austriaca situada en a muga con Alemanya, a 58 km a o norte de Salzburgo en o estau d'Alta Austria. Conta con 17.095 habitants (2018) y ye conoixiu por estar o puesto de naixencia d'o líder d'o nazismo Adolf Hitler.

## Personaches famosos naixius de Braunau am Inn
* Adolf Hitler, dictador nacionalsocialista (1889-1945)
* Edmund Glaise von Horstenau, militar y historiador (1882-1946)
* Franz Xaver Gruber, mayestro y musico, compositor d'o villancico *«[[Nueit de paz]]»* (1787-1863)
* Franz Jetzinger, relichioso y escritor (1882-1965)
* Susanne Riess-Passer (1961), politica
* Rudi Schneider, parapsicologo y medium (1908–1957)
* Gerhard Skiba, alcalde (1947-2019)
The Naked Jungle

***The Naked Jungle*** (títol orichinal en anglés, en aragonés ***A chungla despullada***, estrenada en Aragón con o títol en castellano de ***Cuando ruge la marabunta***, en aragonés ***Cuan esbramega la marabunta***) ye una cinta de cine d'aventuras dramaticas de cine estausunidense estrenada l'anyo 1954, dirichida por Byron Haskin seguntes un guión adaptau por Ranald MacDougall, Ben Maddow y Philip Yordan (basau en *[[Leiningen Versus the Ants]]*, un relato curto publicau en *[[Esquire (revista)|Esquire]]* en 1938 por Carl Stephenson y que yera la traducción d'un relato en alemán publicau en 1937, *Leiningens Kampf mit den Ameisen*), con una banda sonora orichinal de Daniele Amfitheatrof, una dirección de fotografía d'Ernest Laszlo, una producción cinematografica de George Pal ta la productora cinematografica *[[Paramount Pictures]]* y un elenco d'o cual en fan parte, entre d'atros actors, Eleanor Parker, Charlton Heston, Abraham Sofaer, William Conrad, Romo Vincent, Douglas Fowley, John Dierkes, Leonard Strong, Norma Calderón, Pilar Del Rey, Bernie Gozier, Jerry Groves, Leon Lontoc, John Mansfield, Ronald Alan Numkena y Rodd Redwing.

*Joanna* s'ha casau en 1901 en una voda por poders en Nueva Orleans con *Christopher Leiningen*, propietario d'una plantación de cacau en Brasil, estando l'organizador d'a voda lo chirmano de *Christopher*, qui li ha amagau que *Joanna* ye vidua en saber que ixo no li cuacaría. En cualsiquier caso, *Christopher* amuestra estar bien distant y frío con ella, dica lo punto que li diz que la ninviará de vuelta enta Nueva Orleans en a primera oportunidat de transport ta fer-lo. Tanimientres, cuan recibe l'aviso de que la marabunta ye de camín enta la plantación, decde ninviar-la de vuelta anticipadament, pero las fornigas plegarán antis y *Christopher* ye decidiu a fer-lis cara. *Joanna*, que en o tiempo transcurriu tamién ha variau la suya visión d'él a la vegada que él milloraba la suya opinión d'ella, decide tamién remanir-ie y aduyar-lo.

A cinta s'ambienta en Brasil en 1901 y las suyas escenas se filmoron en Florahome (Florida) en os Estaus Unius, en a isla de Barro Colorado en Panamá y en os *[[Paramount Studios]]* en Los Angeles (California) tamién en os Estaus Unius.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''The Naked Jungle'' en Internet Movie Database.
*  ''The Naked Jungle'' en TCM Movie.
In the Land of Saints and Sinners

***In the Land of Saints and Sinners*** (títol orichinal en anglés, en aragonés ***En a tierra de santos y pecadors***, estrenada en Aragón con o suyo títol traduciu enta lo castellano como ***En tierra de santos y pecadores***, en aragonés ***En tierra de santos y pecadors***) ye una cinta de cine irlandés de cine d'intriga d'acción estrenada l'anyo 2023, dirichida por Robert Lorenz seguntes un guión orichinal de Mark Michael McNally y Terry Loane, con una banda sonora orichinal de Diego Baldenweg, Lionel Baldenweg y Nora Baldenweg, una dirección de fotografía de Tom Stern y un elenco que se composa de Liam Neeson, Kerry Condon, Jack Gleeson, Ciarán Hinds, Sarah Greene, Colm Meaney, Desmond Eastwood, Niamh Cusack, Conor MacNeill y Seamus O'Hara, entre d'atros actors.

En 1974 en bel meyo d'o conflicto d'Irlanda d'o Norte, cuatre miembros d'o *[[Provisional Irish Republican Army]]* fan un atentau en Béal Feirste en Irlanda d'o Norte con seis victimas mortals y, en estar dos d'ells identificaus por testigos, s'amagan en un lugarón d'o condau de Donegal, Glencolmcille, a on i vive *Sinéad*, cunyada d'un d'éls. A la vegada, en Glencolmcille tamién i vive *Finbar Murphy*. Iste ye veterano d'a Segunda Guerra Mundial y en tornar en casa trobó a su muller muerta y dentró en una depresión y en l'alcolismo, estando rescatau d'ixo por *Robert McQue*, lo chefe d'una banda, qui lo contracta como asasino. Simula vivir d'o suyo treballo como vendedor de libros y ye amigo d'o chefe d'a Policía local, pero lo suyo zaguer treballo como asasino l'ha convenciu ta albandonar ixa profesión, y asinas l'anuncia a lo suyo chefe. Tanimientres, poquez diías dimpués descubre que la filla de *Sinéad* ye maltractada, abusada y menazada por su tío (un d'os miembros de l'IRA amagaus) y decide castigar-lo, y estando un asasino no veye atro castigo posible que la muerte. Demana aduya a lo suyo antigo chefe, qui li diz que millor que no faga cosa, que mai se sabe si la victima podría tener relación con l'IRA. Tanimientres, *Finbar* decide aplicar o castigo, con a sola aduya de *Kevin*, un choven con bels problemas que l'ha substituyiu en o suyo antigo treballo.

A cinta s'ambienta en Glencolmcille (condau de Donegal, Irlanda) en 1974 y las suyas escenas se filmoron en Ard an Rátha, Glencolmcille, Kilcar, Killybegs y Malin Beg (condau de Donegal) y en Dublín, localidaz todas ellas d'Irlanda.

## Elenco

## Se veiga tamién
* Cine en 2023.
* Cintas de 2023.

## Referencias

## Vinclos externos
*  ''In the Land of Saints and Sinners'' en Internet Movie Database.
Academia de Lochistica

L**'Academia de Lochistica** (en castellano *Academia de Logística*, ACLOG) perteneixient a l'Exercito de Tierra espanyol ye un centro de formación especializau en as ensenyanzas d'ambito lochistico. Ye situada en l'Acuartelamiento “Barón de Warsage” d'a ciudat de Calatayú (Zaragoza).

## Historia
A construcción d'o debantdito acuartelamiento prencipió en 1923 y rematadas as suyas obras, cuatre anyos dimpués, recibió o nombre d*'"Acuartelamiento Infante Jaime"*. Con a plegada d'a Segunda Republica se cambió o nombre y, dimpués de rematar a Guerra Civil Espanyola, pasó a decir-se *"Acuartelamiento Barón de Warsage"*, nombre que conserva en l'actualidat. A o menos entre chinero de 1938 y mayo de 1939, o bando sublevau habilitó l'edificio como campo de concentración de presoners republicanos; plegó a doblar a suya capacidat maxima de 300 internos.

Dende a suya creyación ha albergau cuantas unidaz d'artillería y una de incheniers, estando o suyo pasau encara visible en bels elementos ornamentals d'as partis mas antigas de l'acuartelamiento. En 1974 se estableixió a Escuela de Formación Profesional n.º 2 de l'Exercito y dos anyos mas tardi cambió a suya denominación por a d'IPE n.º 2, sieglas de l'Instituto Politecnico n.º 2 de l'Exercito. En l'anyo 2001 se creya l'Academia de Lochistica, en a que s'integran tres centros docents que teneban d'un denominador común, as ensenyanzas en o marco d'a lochistica, como estioron a Escuela de Lochistica y l'Instituto Politecnico n.º 1, os dos de Madrit, y l'Instituto Politecnico n.º 2 de Calatayú.

As diferents transformacions d'as instalacions pa albergar con eficacia os nuevos retos acomandaus a ista choven Academia espanyola, y o volumen d'alumnos que se forman en ella, alto u baixo 2000 entre ensenyanzas de formación y perfeccionamiento, fan que a mesma siga o referent actual en o campo lochistico de l'exercito espanyol.

## Notas


## Referencias

## Vinclos externos
*  Academia de Lochistica
Nombre d'os días d'a semana

Los **días d'a semana** han estau nombraus dende la epoca romana en referencia a las siet planetas d'o sistema solar conoixius en l'astronomía clasica. Tamién se lis numera prencipiando per lo domingo, luns u sabado, seguntes la sociedat y tradición.

## Os nombres d'os días d'a semana en Aragón
A sola variant de l'aragonés que conserva as denominacions d'os días d'a semana ye o benasqués y os días d'a semana son:
* *[[Lluns]]* < latín *LUNAE*.
* *[[Marz]]* < latín *MARTIS*.
* *[[Mierques]]* < latín *MĔRCURI[S]*.
* *[[Chous|Chòus]]* < latín *IOVIS*.
* *[[Viernes]]* (orichinariament *venres* en benasqués) < *VENERIS*.
* *[[Sapte]]* < hebreu *SHABBAT*.
* *[[Dimenche]]*/*[[Dumenche]]*/*[[Demenche]]* < latín *DOMINICA*.

En aragonés escrito se fan servir estas atras denominacions:
* Luns.
* Martes.
* Miercres.
* Chueves.
* Viernes.
* Sabado.
* Dominche.

En aragonés medieval muito a sobén s'escribe debant a parola *día*: *día lunes*, *día martes*, etcetera.

## Se veiga tamién
* Días d'a semana en bavaro

## Referencias

## Vinclos externos
Cine en 2023

O **cine en 2023** amuestra una relación d'escaicimientos notables, premios y festivals relacionaus con o mundo d'o cine en l'anyo 2023.

## Cintas con mas recaudo mundial
Relación de cintas con mas recaudo de taquilla a livel mundial en l'anyo 2023:

## Estrenos de cintas
Relación d'estrenos de cintas en l'anyo 2023:

### Chinero

### Agosto

### Setiembre

### Octubre

### Noviembre

### Aviento

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 2023.

## Referencias

## Vinclos externos
Brigada Lochistica

A **Brigada Lochistica** (en castellano *Brigada Logística*) ye un conchunto d'unidaz de l'Exercito de Tierra d'Espanya que dan refirme lochistico a o combate, penden d'un comandant unico y son amayestradas y equipadas pa reforzar as unidaz que se determinen u fer parti d'o marco d'una organización operativa, de livel superior, d'alcuerdo con a doctrina especifica terrestre. A Bridada Lochistica tamién da refirme lochistico en permanencia, a operacions de prochección de fuerza-misions de paz u aduya humanitaria y sustentación d'os exercicios y maniobras nacionals u multinacionals. S'establió o 21 de chinero de 2011, fruito d'a integración d'a Fueza Lochistica Terrestre 1 (Sevilla) y a Fuerza Lochistica Terrestre 2 (Zaragoza). O suyo cuartel cheneral se troba en l'Acuartelamiento "San Fernando", en a ciudat de Zaragoza. Organicament, a Brigada Lochistica pende d'a Fuerza Lochistica Operativa de l'Exercito de Tierra.

A BRILOG ye formada por:
* Cuartel Cheneral, en o que s'integra un Estau Mayor en Zaragoza
* Agrupación de Transporte num. 1 en Madrit
* Agrupación de Refirme Lochistico num. 11 en Colmenar Viejo (Madrit)
* Agrupación de Refirme Lochistico num. 21 en Sevilla y Granada
* Agrupación de Refirme Lochistico num. 41 en Zaragoza, Uesca y Sant Boi de Llobregat (Barcelona)
* Agrupación de Refirme Lochistico num. 61 en Valladolit, Sardón de Duero (Valladolit) y Vitoria (Alaba)
* Agrupación de Refirme Lochistico num. 81 en Sant Cristóbal de la Laguna (Santa Cruz de Tenerife)

## Referencia
Fanzín

Un **fanzín** (de l'anglés *fanzine*) ye una publicación tematica amateur realizada por aficionaus, mas que mas sobre temas como musica, cine, cómic, ciencia-ficción, etc. Ye una acronimo d'orichen anglosaxón formau a parti de *"fanatic"* (aficionau) y *"magazine"* (revista).

O desarrollo d'ista actividat no gosa ir acompanyau d'intreses economicos, por un regular, os editors, escritors y atros colaboradors d'articlos u ilustracions en fanzins no se pagan. Tradicionalment, os fanzins circulan de forma gratuita, u por un costo nominal pa sufragar os gastos de correu u de producción.

Un fanzín que ha pasau a editar-se con meyos profesionals se denomina prozine. Si i hai un equipo dezaga d'a suya publicación profesionalizau y arriba a obtener beneficios, parlamos ya d'una revista como tal, encara que no n'i haiga un grupo editorial, una distribución nacional u internacional u una correcta chestión pa estableixer o suyo ISSN.

## Referencias
Nyköping

**Nyköping** ye una ciudat d'o condau de Södermanland, Suecia. Teneba una población de 38.78 habitants en 2020.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:40000
TimeAxis   = orientation:vertical
ScaleMajor = unit:year increment:3500 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:19947
  bar:1965 color:brightblue from:0 till:24315
  bar:1970 color:brightblue from:0 till:30943
  bar:1975 color:brightblue from:0 till:30352
  bar:1980 color:brightblue from:0 till:28046
  bar:1990 color:brightblue from:0 till:26384
  bar:1995 color:brightblue from:0 till:26869
  bar:2000 color:brightblue from:0 till:27164
  bar:2005 color:brightblue from:0 till:27720
  bar:2010 color:brightblue from:0 till:29891
  bar:2015 color:brightblue from:0 till:32224
  bar:2020 color:brightblue from:0 till:38780
 


## Referencias
Luleå

**Luleå** (en sami de Lule *Luleju*, en finés *Luulaja*) ye una ciudat d'o condau de Norrbotten, Suecia. Teneba una población de 49.123 habitants en 2020.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:50000
TimeAxis   = orientation:vertical
ScaleMajor = unit:year increment:5000 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:28495
  bar:1965 color:brightblue from:0 till:33133
  bar:1970 color:brightblue from:0 till:36743
  bar:1975 color:brightblue from:0 till:42139
  bar:1980 color:brightblue from:0 till:42914
  bar:1990 color:brightblue from:0 till:42727
  bar:1995 color:brightblue from:0 till:44294
  bar:2000 color:brightblue from:0 till:45036
  bar:2005 color:brightblue from:0 till:45467
  bar:2010 color:brightblue from:0 till:46607
  bar:2015 color:brightblue from:0 till:43574
  bar:2020 color:brightblue from:0 till:49123
 


## Referencias
Upplands Väsby

**Upplands Väsby** ye una ciudat d'o condau d'Estocolmo, Suecia. Teneba una población de 37.594 habitants en 2010.

## Referencias

## Vinclos externos
The Black Shield of Falworth

***The Black Shield of Falworth*** (títol orichinal en anglés, en aragonés ***L'escudo negro de Falworth***, estrenada en Aragón con o títol en castellano de ***Coraza negra***, en aragonés ***Cuiraza negra***) ye una cinta de cine estausunidense de cine d'aventuras estrenada l'anyo 1954, dirichida por Rudolph Maté seguntes un guión adaptau por Oscar Brodney (basau en a novela *[[Men of Iron]]*, que heba publicau Howard Pyle l'anyo 1891), con una banda sonora orichinal de Hans J. Salter, una dirección de fotografía d'Irving Glassberg, una producción cinematografica de Robert Arthur y Melville Tucker ta la productora cinematografica *[[Universal Pictures]]* y un elenco d'o cual en fan parte, entre d'atros actors, Tony Curtis, Janet Leigh, David Farrar, Barbara Rush, Herbert Marshall, Torin Thatcher, Daniel O'Herlihy, Patrick O'Neal, Craig Hill, Ian Keith, Doris Lloyd, Rhys Williams, Leonard Mudie, Maurice Marsac, Leo Britt, Charles Fitz Simons, Gary Montgomery, Claud Allister, Robin Camp, Harry Cording, Nicolas Coster, Charles Evans, Richard B. Fitzgerald, Lance Fuller, Brett Halsey, Chuck Hamilton, Ramsay Hill, Bob Hoy, Nelson Leigh, James Logan, Ralph Moratz, Damian O'Flynn y Reginald Sheffield.

*Myles* y su chirmana *Meg* viven en una grancha con o suyo tutor *Diccon Bowman*, sin saber que son fillos d'o *conte de Falworth*, a qui lo rei *[[Henrique IV d'Anglaterra|Henrique IV]] d'[[Reino d'Anglaterra|Anglaterra]]* ha proscrito por una acusación falsa de traición forminada por o *conte d'Alban*. Lo suyo tutor los nivía enta *William, conte de Mackworth*, un antigo amigo de su pai, ta que los cosire. Iste, sin decir cosa d'o suyo orichen a *Myles*, fa que sía adiestrau como futuro caballero. Mientres a suya estada, naixe l'amor entre *Myles* y *Laydy Anne Mackworth*, a la vegada que naixe entre su chirmana y un d'os companyeros de *Myles*. D'atra man, o fillo d'o rei, lo *prencipe Hal*, enmascara las suyas capacidaz dezaga de fer cara de cerupio, porque sabe que si destaca será atacau por o *conte d'Alban*, en qui lo rei confía ciegament. Tot confluye en una martingada que fa que *Henrique IV* nombre caballero a *Myles Mackworth* ta que pueda luitar como caballero contra lo *conte d'Alban*.

A cinta s'ambienta en Anglaterra mientres o sieglo XV y las suyas escenas se filmoron en Los Angeles (California), amás d'en os *[[Universal Studios]]* en Universal City, tamién en California.

Ye una cinta que ha recubiu bella nominación a bel premio, encara que no a garra premio cinematograficos d'os mas conoixius u destacaus.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos

*  ''The Black Shield of Falworth'' en Internet Movie Database.
*  ''The Black Shield of Falworth'' en TCM Movie.
*  ''The Black Shield of Falworth'' en l**[[American Film Institute Catalog]]'' de l**American Film Institute''.
Stillwater (cinta)

:*Iste articlo ye sobre una cinta estausunidense d'intriga dramatica policiaca de l'anyo 2021; ta atros usos, se veiga *'Stillwater***.

***Stillwater**' (títol orichinal, estrenada en Aragón con ixe mesmo títol) ye una cinta de cine d'intriga dramatica policiaca de cine estausunidense estrenada l'anyo 2021, dirichida por Tom McCarthy seguntes un guión orichinal d'él mesmo, Marcus Hinchey, Thomas Bidegain y Noé Debré, con una banda sonora orichinal de Mychael Danna, una dirección de fotografía de Masanobu Takayanagi, una producción cinematografica de Steve Golin, Tom McCarthy, Jonathan King y Liza Chasin ta las productoras *[[Participant]]*, *[[DreamWorks Pictures]]*, *[[Slow Pony]]*, *[[Anonymous Content]]*, *[[3dot Productions]]* y *[[Supernatural Pictures]]* y que conta con un elenco formau por, entre d'atros actors, Matt Damon, Abigail Breslin, Camille Cottin, Lilou Siauvaud, Deanna Dunagan, Idir Azougli, Anne Le Ny, Moussa Maaskri y William Nadylam.

*Bill Baker* ye un obrero agora sin treballo fixo y nomás que con treballos ocasionals que vive en Stillwater (Oklahoma). Ha trobau un treballo en Shawnee dimpués d'un tornado pero tien posibilidaz de que lo contracten ta treballar una atra vegada en una plataforma petrolifera. Tanimientres, antes visita a *Sharon*, la mai de su esposa falleixida, ta marchar dimpués enta Marsiella en Francia, a on ye engarcholada su filla *Allison* dende fa 5 anyos cumplindo una condena de 9 por asasinato: ye condenada por haber asasinau a su amant y companyera de cambra, *Lina*. Cuan visita a su filla, ista li da una carta adrezada a lo suyo avogau a on torna a proclamar a suya nocencia y amás diz que ha recibiu a traviés d'o suyo profesor en a universidat noticias que puet estar que demuestren que ella no ha estau pas l'asasina. Pero cuan l'avogau explica a *Bill* que garra chuez mai no reubrirá lo caso fundando-se nomás que en rumors. *Bill* miente a su filla decindo-le que l'avogau treballará ta reubrir o chudicio y escomencipia a investigar por a suya cuenta. Como no charra pas francés, recibe l'aduya d'una muller francesa y de su filla que ha conoixiu por casualidat, y en o tiempo que pasan chuntos comienza a naixer bella cosa mas que una amistat.

A cinta s'ambienta en a suya epoca actual (2021) en Stillwater (Oklahoma) en os Estaus Unius y en Marsiella (Bocas d'o Roine) en Francia, y las suyas escenas se filmoron en Arcadia, Chickasha, El Reno, Guthrie y Stillwater (Oklahoma) en os Estaus Unius y en cuantas localizacions en Marsiella (Bocas d'o Roine) en Francia.

*Stillwater* ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2021.
* Cintas de 2021.

## Referencias

## Vinclos externos
*  ''Stillwater'' en Internet Movie Database.
Peluquero

Un **peluquero** (u **peluquera** si ye muller) u mas tradicionalment **[[barbero]]** (pa hombres) y **pentinadera** (pa mullers) ye a persona que tien por profesión l'acotracio d'os cabellos d'as personas incluyindo-ie operacions como lavau, tallo, pentinau, tintau, etc. Os peluquers son cheneralment especializaus en o tractamiento d'os cabellos d'un chenero especifico, masculín u femenín, encara que cada vegada abundan mas os establimientos unisex dedicaus indistintament a personas de cualsiquier sexo. En o caso d'as barberías o barbero s'ocupa de l'acotracio d'a barba y a mostaixa.

## Notas


## Referencias

## Se veiga tamién
* Peluquería.
Barón

:*Iste articlo ye sobre o *'títol nobiliario** ta atros usos se veiga [[barón (desambigación)]].'' 


**Barón** (d'o [[luengas chermanicas|chermanico]] ''*baro''), u **baronesa** en a suya forma femenina, ye un d'os [[títol nobiliario|títols nobiliarios]] europeus con os que os [[monarca]]s amostran a suya gratitut a bellas personas. A suya sinyoría se diz **baronía.'''

## Referencias
Barón (desambigación)

**Barón** puet fer referencia a:

* Un **[[barón]]**, un **títol nobiliario** europeu.
* Un **[[hombre|barón]]**, un **ser humano** de chenero **masculín**.

## Cheografía
* **[[Barón (Chile)|Barón]]**, una **antiga comuna** chilena.
* **[[Baron (Gardon)|Baron]]**, una **comuna occitana** d'o departamento de Gardon.
* **[[Varon (Gironda)|Baron]]**, una **comuna occitana** d'o departamento de Gironda.
* **[[Baron (Oise)|Baron]]**, una **comuna francesa** d'o departamento d'Oise.
* **[[Baron (Saona y Loira)|Baron]]**, una **comuna francesa** d'o departamento de Saona y Loira.
* **[[Baron (India)|Baron]]**, una **localidat india** d'a India.
Peluquería

Una **peluquería** ye un local a on s'ofreixen cuantos servicios esteticos, mas que mas o tallo de cabello, pero tamién se i gosan fer atros como tallo, deliniau y tinte de barba, tinte y alisau de cabello, exfoliación, mascaretas y tractamientos facials, tractamientos capilars, manicura y pedicura, etc.

Cal destacar que o termin **[[barbería]]** designa a os locals destinaus exclusivament pa hombres.

## Referencias
Librería

Una **librería** u **libretería** ye un comercio adedicau a la venda de libros. Pueden estar chicotas botigas que ofreixen bels pocos cientos de libros dica grans establimientos comercials con mas de 200.000 títols. Bellas librerías son especializadas en a venda de libros antigos. Amás d'a venda de libros tamién pueden vender materials relacionaus como folios, mapas, bolígrafos, sobres u periodicos pero as botigas especializadas en ista mena de materials se conoixen como papelerías, encara que vendan tamién libros. Muitas universidaz contan con as suyas propias librerías pa a venda mas que mas de libros a os estudiants. Tamién atros tipos d'institucions, como museus u templos, tienen as suyas propias librerías. En bels países, como Brasil, ye habitual que as librerías meyanas y grans incluyan servicio de cafetería.

## Notas


## Referencias
Gävle

**Gävle** ye una ciudat d'o condau de Gävleborg, Suecia. Teneba una población de 79.629 habitants en 2020.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:79679
TimeAxis   = orientation:vertical
ScaleMajor = unit:year increment:7967 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:58682
  bar:1965 color:brightblue from:0 till:62622
  bar:1970 color:brightblue from:0 till:65326
  bar:1975 color:brightblue from:0 till:67454
  bar:1980 color:brightblue from:0 till:66986
  bar:1990 color:brightblue from:0 till:67301
  bar:1995 color:brightblue from:0 till:68070
  bar:2000 color:brightblue from:0 till:67856
  bar:2005 color:brightblue from:0 till:68700
  bar:2010 color:brightblue from:0 till:71033
  bar:2015 color:brightblue from:0 till:74884
  bar:2020 color:brightblue from:0 till:79629
 


## Referencias
Barbero

Un **barbero** (u **barbera** si ye muller) u **rasuraire** ye un professional que barbia u afaita a barba d'os hombres y talla os cabellos. D'antis mas, manimenos, tamién feba chicotas operacions de cirurchía menor. Entre as funcions d'un barbero figuran tallar os cabellos, tallar as cameretas, y rasurar a nuquera. O pelo luengo por un regular se talla con unas estixeras con l'aduya d'un peine, mientres que o pelo curto ye perfilau u rasurau con una fuella afilada (montada o bien en una novalla de barbero u bien en una rasuradera). Si cal, tamién afaitan a barba d'os hombres (u a mostaixa) con una fuella afilada , rasurando a barba de tot u simplament perfilando-la. Pa facilitar o eslisamiento d'a fuella, a barba ye previament lubricada con sabón, crema u chel d'afaitar. Dimpués aplican locions postafaitau pa hidratar a piel d'a cara y zarrar os poros.

En todas as barberías son elementos omnipresents o mirallo, pa validar a faina d'o barbero, y o champú pa lavar o cabello. D'a mesma forma, s'aplican colonias pa perfumar-lo, y a vegadas s'utilizan fixadors (como a laca) pa mantener-lo en una forma determinada. Como botiga que ye, tamién tien a función de vender recheneradors capilars, champús, tintes y altros productos d'hichiene u belleza.

## Referencias

## Se veiga tamién
* Peluquero.
Barbería

Una **barbería** u **rasurería** ye una peluquería especializada en o cudiau d'o cabello d'os hombres. En ellas, os barons acuden a tallar-se o pelo, acotraciar-se a barba u as cellas, realizar-se cualsiquier tipo de tractamientos facials u, simplament, cambiar de peinau.

A importancia d'as barberías en os nuestros días se vincula con o hecho de que os hombres buscan cudiar a suya imachen o maximo posible. Tanto ye asinas que, seguntes un estudio de *Kantar*, os espanyols son en a segunda posición con respecto a o cudiau personal; nomás superaus por os alemans y compartindo ixe segundo puesto con os italianos.

## Referencias
Östersund

**Östersund** (en sami meridional *Staare*) ye una ciudat d'o condau de Jämtland, Suecia. Teneba una población de 54.325 habitants en 2020.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:54375
TimeAxis   = orientation:vertical
ScaleMajor = unit:year increment:5437 start:0

BarData=
  bar:1960 text:"1960" 
  bar:1965 text:"1965" 
  bar:1970 text:"1970"
  bar:1975 text:"1975"
  bar:1980 text:"1980"
  bar:1990 text:"1990"
  bar:1995 text:"1995"
  bar:2000 text:"2000"
  bar:2005 text:"2005"
  bar:2010 text:"2010"
  bar:2015 text:"2015"
  bar:2020 text:"2020"

PlotData=
  width:15
  bar:1960 color:brightblue from:0 till:23937
  bar:1965 color:brightblue from:0 till:25139
  bar:1970 color:brightblue from:0 till:27320
  bar:1975 color:brightblue from:0 till:40056
  bar:1980 color:brightblue from:0 till:40324
  bar:1990 color:brightblue from:0 till:42855
  bar:1995 color:brightblue from:0 till:44390
  bar:2000 color:brightblue from:0 till:43536
  bar:2005 color:brightblue from:0 till:43796
  bar:2010 color:brightblue from:0 till:44327
  bar:2015 color:brightblue from:0 till:49806
  bar:2020 color:brightblue from:0 till:54325
 


## Referencias
Härnösand

**Härnösand** ye una ciudat d'o condau de Jämtland, Suecia. Teneba una población de 18.426 habitants en 2015.

## Referencias
Gotland

**Gotland** ye una isla de Suecia que se troba en a Mar Baltica, ye la isla mas gran de Suecia y perteneix a lo condau de Gotland.

## Referencias

## Vinclos externos
Pulsera

:*Ta o pelo facial en o pulso d'os hombres se veiga [[pulseras]].

Una *'pulsera*' ye una [[choya]] de forma por un regular circular que se fica en o [[maniquiello]] u o [[clavillar]]. As pulseras que se fan servir pa adornar os [[abantbrazo]]s u [[brazo]]s son mas gordas y reciben o nombre de [[brazalet]]. Una pulsera formada por diversas vueltas unidas entre si se diz *esclava''.

Tradicionalment s'han usau pa adornar o cuerpo u transmitir poder, ya que gosaban estar feitas de metals preciosos. S'han trobau pulseras dende o 5000 aC. Modernament, tamién pueden servir pa dar información sobre a manera de pensar d'a persona u mesmo pa gritar a o medico en caso d'urchencia. Bellas pulseras s'han fusionau con reloches u aniellos formant nuevos estilos de choyas.

## Referencias
Escuadrón de Refirme a o Desplegue Aerio

O **Escuadrón de Refirme a o Desplegue Aerio** (en castellano *Escuadrón de Apoyo al Despliegue Aéreo*, EADA) ye una unidat de l'Exercito de l'Aire y d'o Espacio espanyol que se troba localizada en a Base Aeria de Zaragoza en Zaragoza, Aragón. Chunto con o Escuadrón de Zapadores Paracayidistas (EZAPAC) forman a fuerza aeroterrestre de l'Exercito de l'Aire de Espanya.

O  Escuadrón de Refirme a o Desplegue Aerio ye una d'as unidaz mas operativas de l'Exercito de l'Aire, y posiblement a mas versátil. A suya misión ye refirmar en a esfensa, desplegue y mantenimiento d'as condicions d'operación d'as unidaz aerias. As suyas capacidaz prencipals son a protección d'a fuerza y o refirme a o desplegue d'as unidaz aerias. En as dos arias ye a unidat de referencia en l'Exercito de l'Aire.

Se tracta d'una unidat singular, no nomás por a suya misión, sino tamién por o carácter paracayidista d'o suyo personal (118 cuadros de mando y 367 militares profesionals de tropa) y por a peculiaridat d'o material con que conta.
Villach

**Villach** ye una ciudat estatutaria d'o estau federal de Carintia, Austria. Teneba una población de 65.600 habitants en 2024.

## Demografía

## Referencias
Wels

**Wels** (en bavaro central *Wös*) ye una ciudat estatutaria de l'estau federal d'Alta Austria, Austria. Teneba una población de 65.287 habitants en 2024.

## Demografía

## Referencias
Lampa

Una **lampa** (d'o latín *lampas*, y iste a la vegada d'o griego λαμπάς *lampás*) ye cualsiquier aparato destinau a producir luz. Por extensión, iste termin s'utiliza pa describir un obchecto destinau a suportar a lampa propiament dita.

A lampa mas antiga ye a llantia. Dende a plegada d'a electricidat, as lampas mas emplegadas son as lampas incandescents u bombetas que convierten a enerchía electrica en enerchía luminica.

## Historia
As primeras lampas yeran formadas por un deposito que conteneba un combustible (aceite, parafina, cera, petrolio) destinau a estar cremau por una chicota flama en o estrimo d'una mecha.

Istas lampas yeran destinadas a un uso local, ye decir individual y portatil. Encara que yeran poco eficients, han estau utilizadas por os hombres pa iluminar-se cuan a luz emitida por o Sol yera deficient.

Dende as primeras lampas electricas producidas industrialment por Edison y destinadas a reemplazar l'alumbrau publico de gas d'as ciudaz, as lampas electricas han evolucionau muito y presentan actualment una gran diversidat de tecnicas y de formas.

## Notas


## Referencias
Leonding

**Leonding** ye una localidat d'o estau federal d'Alta Austria, Austria. Teneba una población de 29.096 habitants en 2024.

## Demografía

## Referencias
Matricula

Una **matricula** ye una combinación de números, letras u d'as dos cosas, que identifican a belún u bella cosa. Cuan se tracta d'autos, vaixiellos o avions, que circulan librement y s'han d'identificar en cualsiquier momento, se pintan u penchan en a superficie d'o vehíclo.

En o caso d'os autos y d'atros vehíclos con una cilindrada minima, a mayoría de países obligan a portiar una placa con a matricula en a parti frontal y unatra en a posterior. Existindo dos sistemas pa obtener-las: en un d'éls, as placas de matricula son fabricadas y emitidas por as autoridaz de trafico (eix: Alemanya, Suiza y a mayoría de países americanos); y en l'atro, as autoridaz asignan a combinación que identifica o vehíclo y as placas han de mercar-se en establimientos autorizaus (eix: Espanya u Francia).

En o caso espanyol as letras y numeros son asignaus a cada vehíclo por as autoridaz de trafico en l'inte d'a venda d'o vehíclo, antis que iste circule por a vía publica. A combinación de letras y numeros ye exclusiva de cada vehíclo, de modo que iste siempre podrá estar identificau.

En bels países a matricula reflecta a localidat, a rechión, a provincia u o estau de residencia d'o propietario d'o vehíclo. En as antigas placas automovilisticas, emplegadas dica l'anyo 2000, as provincias aragonesas s'identificaban por as letras "HU" (provincia de Uesca, en castellano **''Hu**esca*), "TE" ([[provincia de Teruel|provincia de *'Te**ruel]], "TER" dica [[1926]]) y "Z" ([[provincia de Zaragoza|provincia de **Z'''aragoza]]).

## Referencias
43 Dibisión

**'"43 Dibisión"** ye una canción que perteneixe a o disco *[[País zierzo]]* d'o grupo aragonés Mallacán.

## Composición
A canción fa un homenache a la 43<sup>ena</sup> División de l'Exercito Popular d'a Republica y los feitos que escayeixioron en a l'alta valle d'a Cinca mientres a dita bolsa de Bielsa.

A canción remata con os zaguers versos d'a canción *[[Bajo dos tricolores]]* de La Ronda de Boltaña que tracta sobre os mesmos feitos:

## Notas
Bludenz

**Bludenz** (en alamanico *Bludaz*) ye una localidat d'o estau federal de Vorarlberg, Austria. Teneba una población de 15.139 habitants en 2024.

## Demografía

## Referencias
Brunn am Gebirge

**Brunn am Gebirge** (en bavaro central *Brunn aum Gebiage*) ye una ciudat de mercau d'o estau federal de Baixa Austria, Austria. Teneba una población de 12.301 habitants en 2024.

## Demografía

## Referencias
The Naked and the Dead

***The Naked and the Dead*** puet estar:

* ***[[The Naked and the Dead (cinta)]]***, una cinta de cine estausunidense de cine belico de 1958 dirichida por Raoul Walsh y interpretada por Aldo Ray, Cliff Robertson, Raymond Massey, Lili St. Cyr, Barbara Nichols, William Campbell, Richard Jaeckel, James Best, Joey Bishop, Jerry Paris, Robert Gist, L.Q. Jones, Max Showalter, John Beradino.
* ***[[The Naked and the Dead (novela)]]***, una novela publicada por Norman Mailer en 1958.
Men of the Fighting Lady

***Men of the Fighting Lady*** (títol orichinal en anglés, en aragonés ***Hombres d'a dama luitadora***, estrenada en Aragón con o títol d***'Escuadrilla heroica***) ye una cinta de cine de drama belico de cine estausunidense estrenada l'anyo 1954, dirichida por Andrew Marton seguntes un guión orichinal de Harry A. Burns y Art Cohn (que se basaba en *The Forgotten Heroes of Korea*, un articlo publicau en 1952 en o *[[The Saturday Evening Post]]* por James A. Michener), con una banda sonora orichinal de Miklós Rózsa, una dirección de fotografía de George J. Folsey y una producción cinematografica de Henry Berman ta la productora cinematografica *[[Metro-Goldwyn-Mayer]]*. Conta con un elenco formau por Van Johnson, Walter Pidgeon, Louis Calhern, Dewey Martin, Keenan Wynn, Frank Lovejoy, Robert Horton, Bert Freed, Lewis Martin, George Cooper, Dick Simmons y Ann Baker, entre d'atros actors.

En os anyos 1950 mientres a Guerra de Corea, *[[James A. Michener]]* se troba en un portaavions d'a *[[United States Navy]]*, l'USS ''Oriskany'', situau en a mar de Chapón y lo medico *Kent Dowling* li conta una *Historia de Navidat*, un relato cuasi que miragloso: *Kenneth Schecter*, u piloto d'o escuadrón de caza VFA-192 equipau con avions Grumman F9F Panther marcha a bombardeyar un ferrocarril y lo suyo chefe caye en a mar, estando rescatau. *Ted Dodson* ye un veterano piloto d'o escuadrón que critica a *Paul Grayson*, lo chefe de l'escuadrón, porque en volar masiau baixo en os ataques fa periglar a vida d'os pilotos, pero ye él mesmo qui muere en tornar d'una misión. Bien luego, marchan en una misión o día de Navidat y l'avión de *Schecter* ye alcanzau por fuego enemigo, quedando él ciego, y lo *tenient Thayer* preba de fer-lo tornar a salvo en o portaavions.

A cinta s'ambienta en os anyos 1950 mientres a guerra de Corea en Corea d'o Norte y en a mar de Chapón, y las suyas escenas se filmoron en os *[[Metro-Goldwyn-Mayer Studios]]* en Culver City en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Men of the Fighting Lady'' en Internet Movie Database.
*  ''Men of the Fighting Lady'' en TCM Movie.
*  ''Men of the Fighting Lady'' en l**[[American Film Institute Catalog]]'' de l**American Film Institute''.
Crónica de nueve meses

***Crónica de nueve meses*** (títol orichinal en castellano, en aragonés ***Cronica de nueu meses***, una cinta que fue estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 1967, dirichida por Mariano Ozores seguntes un guión orichinal d'él mesmo, de Javier Pérez Pellón y d'Adriano Bolzoni, con una banda sonora orichinal de Coriolano Gori, una dirección de fotografía de Vicente Minaya, una producción cinematografica de José María Ramos ta las productoras *[[Productores Exhibidores Films Sociedad Anónima]]* y *[[Italian International Film]]* y un elenco d'actors d'o cual en fan parte, entre d'atros, Gracita Morales, José Luis López Vázquez, María José Alfonso, Alfredo Landa, Carmen Bernardos, Alberto Bonucci, Julieta Serrano, Franco Ressel, Perla Cristal, Luchy Soto, Guadalupe Muñoz Sampedro, Luis Morris, José Orjas, María Luisa Ponte, Mariano Ozores Francés, Venancio Muro, Rafael Arcos, Pilar de la Torre, Camino Delgado, Fernando Sánchez Polack, Nieves Salcedo, Alfonso del Real, Francisco Matesanz, Lola Lemos y Lidia Biondi. La cinta tenió una continación en 1970 con *[[Después de los nueve meses]]*, una cinta tamién dirichida por Mariano Ozores.

En *Crónica de 9 meses* se conta la historia d'un grupo de cuatre matrimonios que simultaniament reciben a noticia de que la muller ye embarazada, encara que la situación d'as cuatre familias ye bien diferent y la forma en que apeitarán con l'embarazo tamién ye bien diferent. A primera familia, formada por *Alejandro* y *Mercedes*, s'han casau fa nomás que siet meses y la muller teme decir-le a lo mariu que ye embarazada. A segunda la forman *Leopoldo* y *Luisa* y lo mariu, escabuchau, creye que no ye so que una atra falsa alarma d'as que ya ha viviu anteriorment. A tercera familia se composa de *Margarita* y *Enrique*, y en iste caso lo mariu ye muito mas intresau en a suya vida social y profesional que en a paternidat, y la muller se siente en soledat. Finalment, *Juan* y *Inés*, la zaguer familia, son ya familia numbrosa, en haber teniu ya ueito fillos en os ueito anyos que fa que s'han casau. Tanimientres, mientres que abanza l'embarazo, bellas situacions son comuns a todas cuatre familias.

A cinta s'ambienta en a suya epoca actual (1967) en a ciudat de Madrit, y se tracta d'una cinta que enara que ha recibiu bel premio, iste no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Crónica de nueve meses'' en Internet Movie Database.
*  ''Crónica de nueve meses'' en FilmAffinity.